ai4bharat/Pralekha huggingface dataset:
రహదారి రవాణా, హైవేల మంత్రిత్వ శాఖ
బీహార్లోని జాతీయ రహదారి 327ఇ సెక్షన్లో గల్గాలియా - బహదూర్గంజ్ పై నిర్మాణంలో ఉన్న వంతెనలో చోటుచేసుకున్న ఉపద్రవం
గల్గాలియా- బహదూర్గంజ్ మధ్య మొత్తం 49 కిమీల పొడవైన 4 లేనింగ్ ప్రాజెక్టు నిర్మాణాన్ని ఎం/ఎ స్ జిఆర్ ఇన్ఫ్రా ప్రాజెక్ట్స్ హైవే లిమిటెడ్కు ఇవ్వడం జరిగింది. ప్రాజెక్టును 10.01.2022న నియమితం చేయగా, ప్రస్తుత భౌతిక పురోగతి 70%గా ఉంది.
సిహెచ్ 24+461 ప్రధాన వంతెనపై పలక పి3 కింద 23.06.2023 మధ్యాహ్నానికి పునాదిలో 1x20 మీ + 5x36 మీ + 1x20 మీ  ఆర్సిసి వృత్తాకార స్తంబాల వరుసపై1500 ఎంఎం వ్యాసం కలిగిన గోళాకార బేరింగ్లై విరామ బిందువుపై పిఎస్సి బారుదూలపు ఉపనిర్మాణంలో అనుకోని దాదాపు 600 ఎంఎంల అనుకోని ఉపద్రవం జరిగింది. ఉప నిర్మాణాన్ని మే 2023లో చేశారు, బ్రిడ్జి ఇంకా ఉపయోగంలోకి రాలేదు. నిర్మాణ కార్మికులలో ఎవరికీ గాయాలు కాలేదు, మరణాలు చోటు చేసుకోలేదు.
వంతెనను నిర్మాణం చేస్తున్న నేపాల్ నుంచి ప్రవహించే మీచీ నది నుంచి జలాలు మట్టం హఠాత్తుగా పెరిగాయని ప్రాథమిక దర్యాప్తులో వెల్లడైంది. నిర్మాణ కార్యకలాపాల సమయంలో మొత్తం నదిని పి2-పి3- పి4 వంతెనకట్టుల ద్వారా మొత్తం నదిని మళ్ళించడం అన్నది నీటి ప్రవాహాన్ని సంకోచింపచేసి, ఇసుకతో కూడిన నదీ తలంలో అధికంగా మట్టి తోసివేయడానికి దారి తీసిందని ప్రాథమిక దర్యాప్తులలో వెల్లడైంది. ఇదే పి3 పైల్ పునాది వద్ద సెటిల్మెంట్  ఏర్పడటానికి దోహదం చేసి ఉండవచ్చు.
ఎన్హెచ్ఎఐ అధికారుల బృందం, కన్సెషనర్లు, స్వతంత్ర ఇంజినీర్లు ఆ స్థలానికి చేరుకొని, పి3 పైల్ పునాది వద్ద మరింత సెటిల్మెంట్ను నివారించేందుకు అవసరమైన ప్రాథమిక దిద్దుబాటు చర్యలు తీసుకుంటున్నారు.
ఇదే సమయంలో, కొనసాగుతున్న దర్యాప్తుపై ఎటువంటి ప్రభావాన్ని అయినా నివారించేందుకు తక్షణమే ఇండిపెండెంట్ ఇంజినీర్కు చెందిన బృంద నాయకుడు & బ్రిడ్జి ఇంజినీరును, ఎం/ ఎస్ చైతన్య ప్రాజెక్టు కన్సల్టెన్సీ ప్రైవేట్ లిమిటెడ్ను, సీనియర్ ప్రాజెక్టు మేనేజర్ & కన్సెషనర్ డిప్యూటీ ప్రాజెక్టు మేనేజర్ , ఎం/ ఎస్ జిఆర్ గల్గాలియా బహదూర్గంజ్ హైవే ప్రైవేట్ లిమిటెడ్లను తాత్కాలికంగా తొలగించడం జరిగింది.
అంతేకాకుండా, 1) శ్రీ ఎ.కె. శ్రీవాస్తవ, ఎడిజి , ఎంఒఆర్టిహెచ్, 2) శ్రీ ఎస్.కె. శర్మ, పిఆర్. టెక్ అధికారి -బ్రిడ్జెస్ , సిఆర్ఆర్ఐ & 3) శ్రీ వెంకట్రామ్ పి.జి., ఎం/ ఎస్ ఎల్&టి ఇన్ఫ్రాస్ట్రక్చర్ ఇంజినీరింగ్ లిమిటెడ్ల వంటి నిపుణులతో కూడిన కమిటీని ఏర్పాటు చేశారు. వివరణాత్మక దర్యాప్తు, సిహెచ్ 24+461 వద్ద ప్రధాన బ్రిడ్జి పి3 సమీపంలో పైల్ పునాదిలో ఏర్పడిన సెటిల్మెంట్కి కారణాన్ని నిర్ధారించేందుకు, చేపట్టవలసిన తదుపరి నివారణ చర్యల కోసం ఈ కమిటీ ఘటనా స్థలాన్ని నేడు సందర్శించనుంది.
రసాయనాలు, ఎరువుల మంత్రిత్వ శాఖ
మురియాట్ ఆఫ్ పొటాష్  ధరను రూ.19000 నుండి రూ.17500 లకు తగ్గించిన ఇండియన్ పొటాష్ లిమిటెడ్ 
కేంద్ర రసాయనాలు మరియు ఎరువుల మంత్రిత్వ శాఖ పరిధిలో పని చేసే ప్రభుత్వ రంగ సంస్థ ఇండియన్ పొటాష్ లిమిటెడ్  మురియాట్ ఆఫ్ పొటాష్  ధరను తగ్గించాలని నిర్ణయం తీసుకుంది. ప్రసుత్తం ఉన్న ఒక్క ఎంటీ ఎంఓపీ ధరను రూ. 19000 నుంచి రూ. 17500 లకు తగ్గించాలని ఐపీఎల్ నిర్ణయించింది. అంటే ఈ చర్యలతో ఒక్క సంచీ ఎంఓపీ ధర దాదాపు రూ.75 మేర తగ్గనుంది. తాజా తగ్గింపు ఈ నెల 18వ తేదీ నుంచి అమలులోకి రానుంది. మొక్కల పెరుగుదల మరియు నాణ్యతకు పొటాషియం క్లోరైడ్ అని కూడా పిలువబడే మురియాట్ ఆఫ్ పొటాష్ ఎంతో అవసరం. ప్రోటీన్లు మరియు చక్కెరల ఉత్పత్తిలో ఇది కీలక పాత్ర పోషిస్తుంది. మొక్కల్లో నీటి పరిమాణాన్ని నిర్వహించడం తద్వారా ఇది చిత్తుడిప్రతి నుండి రక్షిస్తుంది. ఇది మొక్కల్లో కిరణజన్య సంయోగక్రియకు ప్రయోజనకరంగా ఉండేలా చేస్తుంది. ఇది ఆకులు వాటి ఆకారం శక్తిని కలిగి ఉండేలా చేస్తుంది. గత ఏడాది కాలంగా అమెరికా డాలర్తో పోలిస్తే భారతీయ రూపాయి మారకపు విలువ గణనీయంగా బలహీనపడటంతో పాటు ఎంఓపీపై ప్రభుత్వ రాయితీని ఏప్రిల్ ఒకటో తేదీ నుంచి ఎంటీకి రూ. 604కి సవరించినప్పటికీ రైతుల కోసం ధరను తగ్గించాలని నిర్ణయించామని కంపెనీ తెలిపింది.
(రైతుల ఇన్పుట్ వ్యయం తగ్గుతుంది..
భారతీయ పొటాష్ లిమిటెడ్  సంస్థ ఎండీ డాక్టర్ పీఎస్ గెహ్లౌట్ మాట్లాడుతూ ఈ చర్య ఎరువుల సమతుల్య వినియోగానికి దారితీస్తుందనే అంశాన్ని తాము హృదయపూర్వకంగా నమ్ముతున్నామని తెలిపారు. తమ చర్యతో ఎరువుల కోసం రైతుల వ్యయాన్ని తగ్గించడం మరియు సాగు దిగుబడిని పెంచడం అనే భారత ప్రభుత్వ లక్ష్యాన్ని ఉపకరిస్తుందని తెలిపారు. దేశంలోని వ్యవసాయ రంగంలో ఎరువులను శాస్త్రీయంగా మరియు అవసరం మేరకే వాడడాన్ని ప్రోత్సహించేందుకు కంపెనీ ఎల్లప్పుడూ అనుకూలంగా ఉంటుందని అన్నారు.
అభినందించిన మంత్రి సదానంద గౌడ..
ప్రస్తుత విపత్కర సమయంలో రైతులకు సహాయం చేసే విధంగా డాక్టర్ పీఎస్ గెహ్లౌట్, ఐపీఎల్
యాజమాన్యం తీసుకున్న ఈ చర్యను కేంద్ర రసాయనాలు ఎరువుల శాఖ మంత్రి శ్రీ డి.వి. సదానంద గౌడ అభినందించారు. కోవిడ్ -19 కాలంలో ఎంఓపీ ధరల తగ్గింపు రైతులకు ముఖ్యంగా చిన్న, సన్నకారు రైతులకు ఎంతో ప్రయోజనం చేకూరుస్తుందని ఆయన అన్నారు.
తక్కువ ఇన్పుట్ వ్యయం వ్యవసాయ ఉత్పత్తి రైతుల ఆదాయం పెరుగుదలకు దారితీస్తుందని అన్నారు.
ప్రధాన మంత్రి కార్యాలయం
జాదుయీ పిటారా బాలల మనస్సుల లో సరిక్రొత్త ఉత్సాహాన్ని మరియు వన్నె నునింపివేయనుంది: ప్రధాన మంత్రి
విద్యాభ్యాసం తాలూకు ఆరంభిక సంవత్సరాల లో చిన్నపిల్లలు నేర్చుకొనేందుకంటూ ‘జాదుయీ పిటారా’ ను రూపొందించి ప్రవేశపెట్టడాన్ని ప్రధాన మంత్రి శ్రీ నరేంద్ర మోదీ ప్రశంసించారు.
విద్య శాఖ కేంద్ర మంత్రి శ్రీ ధర్మేంద్ర ప్రధాన్ చేసిన ట్వీట్ ను గురించి ప్రధాన మంత్రి ప్రస్తావిస్తూ ఒక ట్వీట్ లో -
‘‘ఆడుతూ-పాడుతూ చదువుకోవడం లో బోలెడంత ఆనందం అంటే ఇదే. ఈ ‘జాదుయీ పిటారా’ చిన్నారుల మనస్సుల లో ఒక క్రొత్త ఉత్సాహాన్ని మరియు రంగు ను నింపివేయనుంది.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
గడిచిన 24 గంటల్లో 9 లక్షల పరీక్షలు, ఇప్పటివరకు దాదాపు 3.9 కోట్ల పరీక్షలు
మరో మైలురాయి దాటిన భారత్ - మొత్తం కోలుకున్నవారు 25 లక్షలు
చికిత్సలో ఉన్నవారి కంటే కోలుకున్నవారు 18 లక్షలు అదనం
పరీక్షించి, ఆనవాలు పట్టు, చికిత్స అందించు అనే వ్యూహాత్మక వైఖరి కారణంగా భారత్ లో పరీక్షల సంఖ్య గణనీయంగా పెరుగుతూ వస్తోంది. దీనివలమ ప్రాథమిక దశలోనే బాధితులను గుర్తించటం సాధ్యమవుతోంది. అలా గుర్తించగలగటం వలమ స్వల్ప లక్షణాలున్నవారిని ఐసొలేషన్ కు సూచించటం లేదా తీవ్ర లక్షణాలుంటే ఆస్పత్రులకు తరలించటం సులభమవుతోంది. తగిన చికిత్స అందించటానికి ఇది దోహదం చేస్తోంది.వీటన్నిటిఫలితంగా బాధితులు వేగంగా కోలుకోగలుగుతున్నారు. అదే సమయంలో మరణాల శాతం బాగా తగ్గిపోతూ వస్తోంది.
ఈ విధంగా దూకుడుఇగా పరీక్షల మీద దృష్టిపెట్టటం వలన ఇప్పటి వరకు దేశంలో జరిపిన పరీక్షల సంఖ్య ఈరోజు 3.9 కోట్లకు చేరింది. గడిచిన 24 గంటల్లోనే 9,24,998 లక్షల శాంపిల్స్ పరీక్షించారు. దీంతో ఇప్పటివరకు జరిపిన మొత్తం పరీక్షల సంఖ్య 3,85,76,510 కు చేరింది.
రాను రాను ఎక్కువమంది బాధితులు కోలుకొని ఆస్పత్రులనుంచి డిశ్చార్జ్ కావటమో, స్వల్ప లక్షణాలతో ఇళ్ళలోనే ఐసొలేషన్ లో ఉంటూ ఇప్పుడు బైటపడటమో జరుగుతున్నందున భారత్ లో మొత్తం కోలుకున్నవారి సంఖ్య ఈ రోజు 25 లక్షలు దాటింది. ఇలా మొత్తం 25,23,771 మంది కోలుకోవటానికి కారణం కేంద్ర ప్రభుత్వం అమలు చేస్తున్న వ్యూహానికి రాష్ట్రాలు, కేంద్రపాలిత ప్రాంతాలు అందిస్తున్న సహకారం కూడా ప్రధాన కారణం. గడిచిన 24 గంటల్లో 56,013 మంది కోవిడ్ బాధితులు కోలుకున్నారు. ఆ విధంగా కోలుకున్నవారి శాతం నేటికి 76.24% చేరింది.
భారత్ లో మొత్తం 7,25,991 మంది బాధితులు చికిత్సలో ఉండగా కోలుకున్నవారి సంఖ్య దాదాపు 18 లక్షలకు  చేరువైంది. ఈ విధంగా కోలుకుంటున్నవారి సంఖ్య వేగంగా పెరుగుతూ వస్తూ ఉండటంతో చికిత్సలో ఉన్నవారి సంఖ్య తగ్గుతూ ఉంది. ప్రస్తుతం ఇంకా చికిత్సపొందుతూ ఉన్నవారు మొత్తం పాజిటివ్ కేసులలో 21.93% గా నమోదైంది.
ఆరోగ్య మంత్రిత్వశాఖ వారి చికిత్సా నియమావళికి అనుగుణంగా ప్రామాణిక చికిత్సా విధానాలు పాటిస్తూ ఉండటం వల్ల, ఐసియు ఆస్పత్రులలో నైపుణ్యమున్న డాక్టర్లు చికిత్స అందించటం వల్ల, ఆంబులెన్స్ సేవలు మరింత మెరుగ్గా ఉండటం వల్ల, సకాలంలో ఆక్సిజెన్ సేవలు అందుబాటులో ఉంచటం వల్ల జాతీయ స్థాయిలో కోవిడ్ మరణాలు అదుపులో ఉన్నాయి. ప్రస్తుతం మరణాల శాతం 1.83% కు చేరింది. కోలుకోవటంలో జాతీయ సగటు కంటే 10 రాష్ట్రాలు, కేంద్రపాలిత ప్రాంతాలలో తక్కువగా మరణాలు నమోదవటం కూడా గమనార్హం.
దేశవ్యాప్తంగా పరీక్షలకోసం అవసరమైన లాబ్ ల నెట్ వర్క్ విస్తరిస్తూ వస్తోంది. దీంతో మొత్తం లాబ్ ల సంఖ్య ప్రస్తుతం 1550 కి చేరింది. అందులో ప్రభుత్వం ఆధ్వర్యంలో 993, ప్రైవేటు రంగంలో 557 లాబ్ లు ఉన్నాయి. వాటి వివరాలు ఇలా ఉన్నాయి:
తక్షణం ఫలితాలు చూపే ఆర్ టి పిసిఆర్ పరీక్షల లాబ్స్ : 795 
ట్రూ నాట్ ఆధారిత పరీక్షల లాబ్స్ : 637
సిబినాట్ ఆధారిత పరీక్షల లాబ్స్: 118 
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf
ఉప రాష్ట్రపతి సచివాలయం
దేశ ప్రజలకు ఈస్టర్ శుభాకాంక్షలు తెలియజేసిన ఉపరాష్ట్రపతి
ఈస్టర్ సందర్భాన్ని పురస్కరించుకుని భారత ఉపరాష్ట్రపతి శ్రీ ముప్పవరపు వెంకయ్య నాయుడు దేశ ప్రజలకు శుభాకాంక్షలు తెలియజేశారు. చీకటి పై వెలుగు ఎప్పుడూ విజయం సాధిస్తూనే ఉంటుందని గుర్తు చేసిన ఉపరాష్ట్రపతి, కోవిడ్ -19 కి వ్యతిరేకంగా సాగే పోరాటంలో భారతదేశం మరియు ప్రపంచం విజయం సాధిస్తాయని ఆకాంక్షించారు.
ఉపరాష్ట్రపతి సందేశం పూర్తి పాఠం.
ఈస్టర్ సందర్భంగా దేశ ప్రజలకు నా హృదయపూర్వక శుభాకాంక్షలు. శాంతిని ప్రవచించిన యేసు క్రీస్తు శిలువ వేయబడిన తర్వాత మూడో రోజు పునరుత్థానమే ఈస్టర్ పర్వదినం. ఇది ఆశ మరియు విశ్వాసం యొక్క పునరుత్థానం కథ. కాంతి ఎల్లప్పుడూ చీకటి పై విజయం సాధిస్తుందని, ధర్మం ఎల్లప్పుడూ అధర్మం మీద విజయం సాధిస్తుందని గుర్తు చేసే కథ.
కరోనా వైరస్ వ్యాప్తి సవాలు విసురుతున్న ప్రస్తుత తరుణంలో, దీన్ని అధిగమించేందుకు ప్రపంచం ప్రయత్నిస్తోంది. ఈ నేపథ్యంలో ఈస్టర్ మనందరి జీవితాల్లో ధైర్యం మరియు ఆశావాదాన్ని నింపుతుందని భావిస్తున్నాను. మన ప్రియమైన వారితో ఈస్టర్ జరుపుకునే సమయంలో కోవిడ్ -19కి వ్యతిరేకంగా జరిగే ఈ పోరాటంలో భారతదేశం మరియు ప్రపంచం విజయం సాధించాలని ప్రార్థిద్దాం.
ఈ సంక్షోభం నుంచి మనల్ని బయట పడేసేందుకు అవిశ్రాంతంగా శ్రమిస్తున్న ప్రజలందరికీ ముఖ్యంగా ఆరోగ్య కార్యకర్తలకు మన కృతజ్ఞతలు తెలియజేద్దాం.
ఈ పండుగ మన మనసుల్ని దయతో, సానుభూతితో నింపి మన హృదయాల్ని మరింత దృఢంగా తయారు చేసి, మన జీవితాల్లో శాంతి, సామరస్య భావనలను విరబూసేలా చేస్తుందని ఆకాంక్షిస్తున్నాను.
(Visitor Counter : 82
ప్రధాన మంత్రి కార్యాలయం
2021 సెప్టెంబర్ 26న ‘మన్ కీ బాత్’  కోసం పౌరుల ను వారి ఆలోచన లువెల్లడించవలసింది గా ఆహ్వానించిన ప్రధాన మంత్రి
ప్రధాన మంత్రి శ్రీ నరేంద్ర మోదీ 2021 సెప్టెంబర్ 26న ఆదివారం నాడు ప్రసారం కాబోయే ‘మన్ కీ బాత్’  81వ భాగం కోసం పౌరుల ను వారి వారి ఆలోచనల ను వెల్లడించవలసిందంటూ పిలుపునిచ్చారు. ‘మన్ కీ బాత్’ కోసం అభిప్రాయాల ను నమో ఏప్  లో, లేదా మైగవ్  లో వ్యక్తం చేయవచ్చు, లేదా టెలిఫోన్ నంబర్ 1800-11-7800 కు కూడా సందేశాన్ని రికార్డు చేయవచ్చు.
‘‘ఈ నెల #MannKiBaat కోసం అనేక ఆసక్తిదాయకమైన సూచన లు అందుతున్నాయి. ఆ కార్యక్రమం 26వ తేదీ న ప్రసారం కానుంది. మీ మీ ఆలోచనల ను నమో ఏప్  లో మరియు మై గవ్  లో వెల్లడిస్తూ ఉండండి. లేదా మీ సందేశాన్ని 1800-11-7800 నంబర్ కు ఫోన్ చేసి కూడా రికార్డు చేయించండి.
https://t.co/OR3BUI1rK3" అని ప్రధాన మంత్రి ఒక ట్వీట్ లో పేర్కొన్నారు.
(
గనుల మంత్రిత్వ శాఖ
హైదరాబాద్ లో రెండు రోజుల పాటు గనుల శాఖ మంత్రుల జాతీయ సదస్సును నిర్వహించనున్న బొగ్గు, గనుల మంత్రిత్వ శాఖలు
ఖనిజాల అన్వేషణను ప్రోత్సహించడంతో పాటు ఇటీవలి విధాన సంస్కరణల ప్రభావాన్ని అంచనా వేయడానికి నూతన వ్యూహాలను రూపొందించడంపై ఈ సదస్సులో దృష్టి
సెప్టెంబర్ 9, 10 తేదీల్లో జరిగే సదస్సుకు హాజరుకానున్న పలు రాష్ట్రాల గనుల శాఖ మంత్రులు, సీనియర్ అధికారులు
దేశంలో ఖనిజ అన్వేషణను మరింత ప్రోత్సహించడానికి, మైనింగ్ రంగంలో కేంద్రం ఇటీవల తీసుకువచ్చిన విధాన సంస్కరణల ప్రభావాన్ని అంచనా వేయడానికి నూతన, సమర్థవంతమైన వ్యూహాలను రూపొందించడానికి బొగ్గు మంత్రిత్వ శాఖ, గనుల మంత్రిత్వ శాఖ సెప్టెంబర్ 9, 10 తేదీల్లో హైదరాబాద్ లో రెండు రోజుల పాటు గనుల శాఖ మంత్రుల జాతీయ సదస్సును నిర్వహించనున్నాయి.
కేంద్ర బొగ్గు, గనులు, పార్లమెంటరీ వ్యవహారాల శాఖ మంత్రి శ్రీ ప్రహ్లాద్ జోషి, గనులు, బొగ్గు, రైల్వే శాఖ సహాయ మంత్రి శ్రీ రావుసాహెబ్ పాటిల్ దాన్వే, బొగ్గు, గనుల మంత్రిత్వ శాఖల కార్యదర్శులు, వివిధ రాష్ట్రాలకు చెందిన మంత్రులు, ప్రిన్సిపల్ సెక్రటరీలు , డిజిఎంలు/డిఎమ్.జిలతో పాటు ఇతర సీనియర్ అధికారులు ఈ కీలకమైన సదస్సుకు హాజరుకానున్నారు. రాబోయే 25 సంవత్సరాలలో ప్రపంచ వ్యాప్తంగా ఉన్న ఖనిజాలకు ఉన్న డిమాండ్ ప్రస్తుత ఉత్పత్తిని మించిన విషయం దృష్ట్యా, మన మొత్తం పురోగతిలో ఖనిజ రంగం కీలకమైన పాత్రను పోషిస్తుంది. అందువల్ల, ఖనిజ రంగంలో రాష్ట్ర ప్రభుత్వాలు ఎదుర్కొంటున్న అడ్డంకులను ముందుకు తీసుకురావడానికి జాతీయ గనుల మంత్రుల సదస్సు ఒక సమర్థవంతమైన వేదిక అవుతుంది. గనుల మంత్రిత్వ శాఖ, వివిధ రాష్ట్ర ప్రభుత్వాల మధ్య సంబంధాలను బలోపేతం చేయడమే ఈ సదస్సు లక్ష్యం.
మైనింగ్ రంగంలో చేసిన కృషి, రాష్ట్ర ప్రభుత్వాలు నేషనల్ మినరల్ ఎక్స్ప్లోరేషన్ ట్రస్ట్  నిధులను సమర్థవంతంగా వినియోగించుకోవడం, కర్ణాటక, ఒడిశా, మధ్యప్రదేశ్, ఛత్తీస్గఢ్,, మహారాష్ట్ర, గుజరాత్ రాష్ట్ర ప్రభుత్వాలు సమర్పించిన ప్రజెంటేషన్లపై చర్చలు, రాష్ట్ర ప్రభుత్వాలు వేలం వేసే స్థితి, నోటిఫైడ్ ప్రైవేట్ ఎక్స్ప్లోరేషన్ ఏజెన్సీలతో  సంప్రదింపులు వంటి అంశాలపై ఈ సదస్సులో ముఖ్యంగా చర్చలు జరగనున్నాయి.
సదస్సు రెండో రోజున బొగ్గు రంగంలోని సంస్కరణలు, వాటి ప్రభావం, బొగ్గు గనుల ప్రాజెక్టులు, బొగ్గు లాజిస్టిక్స్ కోసం భూసేకరణకు సంబంధించిన విధానాలను వివిధ ప్రజంటేషన్ల ద్వారా బొగ్గు మంత్రిత్వ శాఖ ప్రదర్శించనుంది. ఇప్పటికే కేటాయించిన బొగ్గు గనుల నిర్వహణ, వాటి స్థితిగతులపై దృష్టి సారించనుంది.
రాష్ట్ర ప్రభుత్వాల గనుల శాఖ మంత్రులతో పాటు, బొగ్గు మంత్రిత్వ శాఖ కార్యదర్శి డాక్టర్ అనిల్ కుమార్ జైన్, కోల్ ఇండియా లిమిటెడ్ చైర్మన్ శ్రీ ప్రమోద్ అగర్వాల్ రెండో రోజు సదస్సులో ప్రసంగించనున్నారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
హైస్పీడ్ ఇంటర్నెట్
షెడ్యూల్డ్ కులాలు, షెడ్యూల్డ్ తెగలు అధికంగా ఉన్న మారుమూల గ్రామాలతో సహా దేశంలోని టెలికాం సేవలు అందుబాటులో లేని గ్రామాలలో ప్రభుత్వం మరియు టెలికాం సర్వీస్ ప్రొవైడర్లు  దశలవారీగా బ్రాడ్బ్యాండ్/ఇంటర్నెట్ సేవలు అందించనున్నారు. యూనివర్సల్ సర్వీస్ ఆబ్లిగేషన్ ఫండ్  నిధులతో ప్రభుత్వం ఈశాన్య ప్రాంతం కోసం సమగ్ర టెలికాం అభివృద్ధి ప్రణాళిక, లెఫ్ట్ వింగ్ ఎక్స్ట్రీమిజం  ప్రభావిత ప్రాంత పథకాలు, ఆకాంక్షభరిత జిల్లాల పథకాలు, దీవుల కోసం సమగ్ర టెలికాం అభివృద్ధి ప్రణాళిక మొదలైన పథకాలను కలిగి ఉంది. షెడ్యూల్డ్ కులాలు, షెడ్యూల్డ్ తెగల అధికంగా ఉన్న మారుమూల గ్రామాలతో సహా దేశంలోని టెలికాం సేవలు అందుబాటులో లేని గ్రామాల్లో టవర్లను ఏర్పాటు చేయడం ద్వారా బ్రాడ్బ్యాండ్/ఇంటర్నెట్ సేవలను విస్తరించనున్నారు. వివిధ యూఎస్ఒఎఫ్ పథకాల కింద దాదాపు 4,330 మొబైల్ టవర్లు ఏర్పాటు చేయబడ్డాయి.
27.07.2022న కేంద్ర మంత్రివర్గం దేశవ్యాప్తంగా అందుబాటు సౌకర్యాలు లేని గ్రామాల్లో 4జీ మొబైల్ సేవలను సంతృప్తపరచడానికి మొత్తం రూ. 26,316 కోట్లు ఈ ప్రాజెక్ట్ మారుమూల మరియు కష్టతరమైన ప్రాంతాల్లోని 24,680 గ్రామాల్లో 4G మొబైల్ సేవలను అందిస్తుంది. పునరావాసం, కొత్త సెటిల్మెంట్లు, ఇప్పటికే ఉన్న ఆపరేటర్ల సేవల ఉపసంహరణ మొదలైన వాటి కారణంగా 20% అదనపు గ్రామాలను చేర్చాలనే నిబంధనను ఈ ప్రాజెక్ట్ కలిగి ఉంది. అదనంగా, కేవలం 2జీ/3జీ కనెక్టివిటీ ఉన్న 6,279 గ్రామాలు 4జీ కి మార్పు చేయబడతాయి.
షెడ్యూల్డ్ కులాలు, షెడ్యూల్డ్ తెగలు అధికంగా ఉన్న మారుమూల గ్రామాలతో సహా దేశంలోని అన్ని గ్రామ పంచాయతీలకు  బ్రాడ్బ్యాండ్ కనెక్టివిటీని అందించడానికి భారత్నెట్ ప్రాజెక్ట్ దశలవారీగా అమలు చేయబడింది, 25.07.2022 నాటికి మొత్తం 1,78,044 జీపీ లు సేవలకు సిద్ధంగా ఉన్నాయి. భారత్ నెట్ ప్రాజెక్ట్ కింద సృష్టించబడిన మౌలిక సదుపాయాలను సర్వీస్ ప్రొవైడర్లు బ్రాడ్బ్యాండ్/ఇంటర్నెట్ సేవలను అందించడానికి ఉపయోగించవచ్చు. భారత్నెట్ పరిధిని ఇటీవల 2025 కాలక్రమంతో దేశంలోని జీపీలను దాటి అన్ని నివాస గ్రామాలకు విస్తరించారు.
ఈ రోజు లోక్సభలో ఒక ప్రశ్నకు లిఖితపూర్వక సమాధానంలో సమాచార ప్రసారాల శాఖ సహాయ మంత్రి శ్రీ దేవుసిన్హ చౌహాన్ ఈ సమాచారాన్ని అందించారు.
రక్షణ మంత్రిత్వ శాఖ
‘స్వర్ణిం విజయ్ మషాల్’ వెలిగించి, భారత-పాకిస్తాన్ యుద్ధం 50వ వార్షికోత్సవ వేడుకలను ప్రారంభించనున్న - ప్రధానమంత్రి నరేంద్రమోదీ
1971 డిసెంబర్ నెలలో, భారత సాయుధ దళాలు పాకిస్తాన్ సైన్యంపై నిర్ణయాత్మక మరియు చారిత్రాత్మక విజయాన్ని సాధించాయి. ఇది ఒక దేశం - బంగ్లాదేశ్ ఏర్పడటానికి దారితీసింది. అదేవిధంగా, ఇది, రెండవ ప్రపంచ యుద్ధం అనంతరం, అతిపెద్ద సైనిక లొంగుబాటుకు దారితీసింది. భారత-పాకిస్థాన్ యుద్ధం జరిగి 50 సంవత్సరాలైన సందర్భంగా, డిసెంబర్, 16వ తేదీ నుండి, దేశవ్యాప్తంగా వివిధ కార్యక్రమాలు నిర్వహించనున్నారు. దీనిని ‘స్వర్ణిం విజయ్ వర్ష్’ అంటే - విజయానికి స్వర్ణోత్సవ సంవత్సరం - గా పాటించనున్నారు.
న్యూ ఢిల్లీ లోని జాతీయ యుద్ధ స్మారక చిహ్నం  వద్ద రేపు జరిగే ప్రారంభ కార్యక్రమంలో, ప్రధానమంత్రి శ్రీ నరేంద్ర మోదీ పాల్గొంటారు. ప్రధానమంత్రి కార్యక్రమ వేదిక వద్దకు రాగానే, రక్షణ మంత్రి శ్రీ రాజనాథ్ సింగ్, ఆయనకు స్వాగతం పలుకుతారు.
ప్రధానమంత్రి, రక్షణ సిబ్బంది అధిపతి, త్రివిధ దళాల అధిపతులు, యుద్ధ స్మారకం వద్ద, అమరవీరులకు పుష్పాంజలి ఘటించి, నివాళులర్పిస్తారు. ఈ సందర్భంగా ప్రధాని శ్రీ నరేంద్ర మోదీ, జాతీయ యుద్ధ స్మారకం వద్ద నున్న అమర జ్యోతి నుండి ‘స్వర్ణిం విజయ్ మషాల్’ ను వెలిగిస్తారు. జాతీయ యుద్ధ స్మారకం వద్ద నున్న అమర జ్యోతి నుండి నాలుగు విజయ్ జ్యోతి కాగడాలను వెలిగిస్తారు. ఈ నాలుగు విజయ్ జ్యోతి కాగడాలను, 1971 యుద్ధానికి చెందిన పరమ వీర చక్ర, మహా వీర చక్ర అవార్డు గ్రహీతల గ్రామాలతో సహా, దేశంలోని వివిధ ప్రాంతాలకు తీసుకుని వెళతారు. ఈ అవార్డు గ్రహీతల గ్రామాల నుండి మరియు 1971 లో ప్రధానంగా యుద్ధం జరిగిన ప్రాంతాల నుండి మట్టిని సేకరించి, జాతీయ యుద్ధ స్మారక చిహ్నం వద్దకు తీసుకువస్తారు.
దేశవ్యాప్తంగా వివిధ ప్రాంతాలలో ఈ సందర్భంగా స్మారక కార్యక్రమాలు నిర్వహించనున్నారు. యుద్ధంలో పాల్గొన్న అనుభవజ్ఞులను, అమరవీరులైన సైనికుల భార్యలను ఈ సందర్భంగా సత్కరించనున్నారు. బ్యాండు ప్రదర్శనలు, సెమినార్లు, ఎగ్జిబిషన్లు, యుద్ధ పరికరాల ప్రదర్శనలు, చలన చిత్రోత్సవాలు, సదస్సులు, సమావేశాలు, సాహస కార్యక్రమాలు వంటి వివిధ అంశాలను ఏర్పాటు చేయనున్నారు.
ఈ కార్యక్రమంలో రక్షణ మంత్రి శ్రీ శ్రీపాద యెస్సో నాయక్ తో పాటు రక్షణ మంత్రిత్వ శాఖకు చెందిన సీనియర్ పౌర, సైనిక అధికారులు కూడా పాల్గొంటారు.
PIB Headquarters
ఈ నెల 23న హైదరాబాద్ లో పెన్షన్ అదాలత్ ను నిర్వహిస్తున్న అటామిక్ మినరల్స్ డైరెక్టరేట్ ఫర్ ఎక్స్ ప్లొరేషన్ అండ్ రిసర్చ్
పెన్షన్ అదాలత్ ను ఈ నెల 23వ తేదీ నాడు ఉదయం 10గంటల 30 నిముషాల నుండి అదే రోజు సాయంత్రం 4 గంటల మధ్య కాలం లో నిర్వహించనున్నట్లు భారత ప్రభుత్వ పరమాణు శక్తి విభాగం లో భాగం గా ఉన్న అటామిక్ మినరల్స్ డైరెక్టరేట్ ఫర్ ఎక్స్ ప్లొరేషన్ అండ్ రిసర్చ్ తెలిపింది. ఈ కార్యక్రమం హైదరాబాద్ లోని బేగంపేట్ లో గల సంస్థ ప్రధాన కార్యాలయమైన ఎఎమ్ డి కాంప్లెక్స్ లో ఉంటుంది. పింఛన్ కు సంబంధించి ఏవైనా ఇబ్బందులను ఎదుర్కొంటున్న ఎఎమ్ డి పెన్షనర్ లు / ఫ్యామిలీ పెన్షనర్ లు వారి సమస్యల సత్వర పరిష్కారం కోసం ఈ పెన్షన్ అదాలత్ కు హాజరు కావచ్చు. వారు వారి యొక్క ఇబ్బందులను ao-iii.amd[at]gov[dot]in అనే ఇ-మెయిల్ ఐడి ద్వారా ముందస్తుగానే తెలియజేయవచ్చని కూడా ఎఎమ్ డి పరిపాలనాధికారి సూచించారు.(Visitor Counter : 52
ప్రధాన మంత్రి కార్యాలయం
మణిపుర్ నీటి సరఫరా పరియోజన కు 2020 వ సంవత్సరం జూలై 23వ తేదీ న శంకుస్థాపన చేయనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ మణిపుర్ నీటి సరఫరా పరియోజన కు 2020 వ సంవత్సరం జూలై 23వ తేదీ న వీడియో కాన్ఫరెన్స్ మాధ్యమం ద్వారా శంకుస్థాపన చేయనున్నారు. మణిపుర్ గవర్నరు, ముఖ్యమంత్రి మరియు ఆయన మంత్రివర్గ సహచరులు, ఎంపీ లు, ఇంకా ఎమ్మెల్యే లు ఇమ్ఫాల్ నుండి ఈ కార్యక్రమం లో పాలుపంచుకొనే అవకాశం ఉంది.
2024 వ సంవత్సరానికల్లా దేశం లోని ప్రతి గ్రామీణ కుటుంబానికి నాణ్యమైన, సురక్షితమైన త్రాగునీటి ని తగినంత గా సమకూర్చడం కోసం ‘‘ఇంటింటికీ జలం’’ అనే ఆదర్శవాక్యం తో జల్ జీవన్ మిశన్ ను భారత ప్రభుత్వం మొదలుపెట్టింది. ఈ కార్యక్రమం లో భాగం గా జల వనరుల స్థాయి ని పరిరక్షించే చర్యల ను కూడా అనివార్యం గా అమలుపరచడం జరుగుతుంది. ఆ చర్యల లో వాన నీటి సంచయం, జల సంరక్షణ, గ్రే వాటర్ మేనిజ్ మెంట్ ద్వారా రీచార్జి మరియు పునర్ వినియోగం వంటి చర్య లు భాగం గా ఉండబోతున్నాయి.
జల్ జీవన్ మిశన్ అనేది జలం పట్ల సాముదాయిక దృష్టికోణం మీద ఆధారపడుతుంది. దీని లో సమాచారాన్ని విస్తృతం గా అందించడం, విద్య ఇంకా కమ్యూనికేశన్ అనేవి కీలకమైన అంశాలు గా ఉన్నాయి. ఇది జలం కోసం జన ఆందోళన తరహా వాతావరణాన్ని ఏర్పాటు చేయడం ద్వారా దీని ని ప్రతి ఒక్కరి ప్రాథమ్యం గా మార్చదలుస్తున్నది.
భారతదేశం లో రమారమి 19 కోట్ల కుటుంబాలు ఉన్నాయి. వాటి లో 24 శాతం కుటుంబాల వద్దే తాజానీటి గృహ కొళాయి కనెక్శన్ లు ఉన్నాయి. స్థానిక సముదాయాలు, పంచాయతీ రాజ్ సంస్థ లు, రాష్ట్ర ప్రభుత్వాలు సహా అన్ని భాగస్వామ్య పక్షాల సహభాగిత్వం ద్వారా 14, 33, 21,049 పరివారాల కు ఎఫ్ హెచ్ టిసిల ను అందించాలన్నది ఈ మిశన్ యొక్క ధ్యేయం గా ఉన్నది.
భారత ప్రభుత్వం 1, 42,749 కుటుంబాలు నివసిస్తున్న 1,185 బస్తీల కు ఎఫ్ హెచ్ టిసిల ను అందించడం కోసం మణిపుర్ కు జల్ జీవన్ మిశన్ లో భాగం గా నిధుల ను సమకూర్చింది. డిపార్ట్ మెంట్ ఫార్ డివెలప్ మెంట్ ఆఫ్ నార్థ్ ఈస్టర్న్ రీజియన్ నుండి స్వీకరించే నిధులు సహా అదనపు వనరుల ద్వారా సైతం నిధుల ను పుచ్చుకొని మిగతా కుటుంబాల కు కూడా కు ఎఫ్ హెచ్ టిసిల ను ఇవ్వాలని మణిపుర్ ప్రభుత్వం ప్రణాళిక ను సిద్ధం చేసింది.
మణిపుర్ లోని గ్రేటర్ ఇమ్ఫాల్ ప్లానింగ్ ఏరియా, 25 పట్టణాలు మరియు 1,731 గ్రామీణ బస్తీల లోని మిగతా కుటుంబాల కు ఎఫ్ హెచ్ టిసి ల ను అందుబాటు లోకి తీసుకు వచ్చేటట్టు వెలుపలి నుండి నిధులు అందే ప్రాజెక్టు గా మణిపుర్ జల సరఫరా పరియోజన ను రూప రచన చేయడం జరిగింది. ఈ విధం గా ఈ పరియోజన మణిపుర్ లోని 16 జిల్లాల యొక్క 2,80,756 కుటుంబాల కు పూచీపడుతుందన్నమాట. 2024వ సంవత్సరానికల్లా ‘ప్రతి ఇంటి కి నీరు’ లక్ష్యాన్ని సాధించడం కోసం రాష్ట్ర ప్రభుత్వం చేస్తున్న ప్రయత్నాల లో మణిపుర్ నీటి సరఫరా పరియోజన ఒక ముఖ్యమైన భాగం గా ఉన్నది. న్యూ డివెలప్ మెంట్ బ్యాంక్ అందిస్తున్నటువంటి రుణాంశం సహా ఈ పరియోజన తాలూకు వ్యయం సుమారు 3,054.58 కోట్ల రూపాయలు గా ఉంది.
ప్రధాన మంత్రి కార్యాలయం
ఏశియాన్ గేమ్స్లో మెన్స్ కాక్స్ లెస్ పెయర్ రోయింగ్ ఈవెంట్ లో కాంస్య పతకాన్ని సాధించినందుకు శ్రీబాబూలాల్ యాదవ్ కు మరియు శ్రీ లేఖ్ రామ్ కు అభినందనల ను తెలిపిన ప్రధాన మంత్రి
ఏశియాన్ గేమ్స్ 2022 లో రోయింగ్ లో నిరంతరం సాఫల్యం లభిస్తుండడం పట్ల ప్రధాన మంత్రి శ్రీ నరేంద్ర మోదీ సంతోషాన్ని వ్యక్తం చేశారు.
ఏశియాన్ గేమ్స్ 2022 లో మెన్స్ కాక్స్ లెస్ పెయర్ రోయింగ్ ఈవెంట్ లో కాంస్య పతకాన్ని గెలిచినందుకు శ్రీ బాబూలాల్ యాదవ్ ను మరియు శ్రీ లేఖ్ రామ్ ను ప్రధాన మంత్రి ప్రశంసిస్తూ, ‘‘మీరు మీ యొక్క ప్రయాసల తోను, అలుపెరుగని దృఢ సంకల్పం తోను భారతదేశం లోని అనేక మంది యువతీ యువకుల ఆకాంక్షల కు ఒక వేదిక ను అందించారు.’’ అని పేర్కొన్నారు. వారికి ఉజ్జ్వల భవిష్యత్తు లభించాలి అంటూ ప్రధాన మంత్రి శుభాకాంక్షల ను వ్యక్తం చేశారు.
రక్షణ మంత్రిత్వ శాఖ
భారత నౌకాదళంలో తొలి '360 డిగ్రీ అప్రైజల్ మెకానిజం'
సిబ్బందిలో వృత్తిపరమైన, వ్యక్తిగత అభివృద్ధిని ప్రోత్సహించడానికి చురుకైన, అనుకూలమైన, అధునాతన మానవ వనరుల నిర్వహణ వ్యవస్థ తప్పనిసరి అని భారత నౌకాదళం గుర్తించింది. ఇందుకోసం, వివిధ పదోన్నతి బోర్డుల కోసం '360 డిగ్రీ అప్రైజల్ మెకానిజం'ను ప్రారంభించింది.
సీనియర్ అధికారులు ఇచ్చే రహస్య నివేదికల ప్రస్తుత మదింపు వ్యవస్థ 'టాప్-డౌన్' విధానంలో ఉంటుంది. కింది స్థాయి సిబ్బందిపై నాయకుడి ప్రభావాన్ని ఈ వ్యవస్థ లెక్కించదు. భారత నౌకాదళం ప్రవేశపెట్టిన ‘360 డిగ్రీ అప్రైజల్ మెకానిజం’ ఈ లోటును భర్తీ చేస్తుంది. పదోన్నతి పరిశీలనలో ఉన్న ప్రతి అధికారి గురించి సహచరులు, కింది స్థాయి సిబ్బంది ద్వారా సర్వేలు చేసి, ఆ వివరాలు పొందుపరుస్తారు. వృత్తిపరమైన జ్ఞానం, నాయకత్వ లక్షణాలు, యుద్ధం/సంక్షోభంలో సన్నద్ధత, ఉన్నత ర్యాంక్ తీసుకునే అర్హత వంటి అంశాలపై వివిధ ప్రశ్నలు ఈ సర్వేలో ఉంటాయి. ఈ విధంగా పొందిన సమాచారాన్ని ఉన్నతాధికారి నేతృత్వంలోని అధికారుల బోర్డు విశ్లేషిస్తుంది. ఒక అధికారి ప్రవర్తనలో మార్పు, మెరుగుదల కోసం సలహాల రూపంలోనూ ఈ సమాచారాన్ని అందిస్తారు.
వివిధ జాతీయ, అంతర్జాతీయ సంస్థల్లో ఇలాంటి పనితీరు మదింపు వ్యవస్థలు వాడుకలో ఉన్నాయి. అలాంటి 'ఉత్తమ అభ్యాసాలను' అమలు చేస్తున్నందుకు భారత నౌకాదళం గర్విస్తోంది.
గణాంకాలు- కార్యక్రమాల అమలు మంత్రిత్వ శాఖ
భారతదేశంలో పేరోల్ నివేదిక - అధికారిక ఉపాధి దృక్పథం
'కేంద్ర గణాంకాలు, కార్యక్రమాల అమలు మంత్రిత్వ శాఖ' ఆధ్వర్యంలో పనిచేసే 'జాతీయ గణాంక కార్యాలయం' ఒక పత్రిక ప్రకటన జారీ చేసింది. 2017 సెప్టెంబర్ నుంచి 2020 జులై కాలానికి 'ఉపాధి ప్రగతి'పై ఈ ప్రకటన జారీ అయింది. కొన్ని కోణాల్లో అభివృద్ధిని గణించడానికి, ఎంపిక చేసిన ప్రభుత్వ సంస్థల్లోని పరిపాలన నివేదికల ఆధారంగా దీనిని విడుదల చేసింది.
పూర్తి వివరాల కోసం ఇక్కడ క్లిక్ చేయండి.